ני-יו

שאפר צ'ימר סמית' (Shaffer Chimere Smith) המוכר יותר בשם הבמה שלו ני-יו (באנגלית: Ne-Yo; נולד ב-18 באוקטובר 1979) הוא זמר ריתם אנד בלוז וסול, כותב שירים, רקדן, ושחקן קולנוע אמריקאי. הוא הוציא עד עתה ארבעה אלבומים שהצליחו בכל העולם ומכרו מעל 4 מיליון עותקים ברחבי העולם. ני-יו נולד בקמדן, קנזס. הוא נולד לאב אפריקאי-אמריקאי ולאם אפריקאית-אמריקאית וסינית. שני הוריו היו מוזיקאים. כילד, הוא גדל עם אמו לבד, אחרי שזו נפרדה מאביו. ני-יו החל את הקריירה המוזיקלית שלו בלהקת בנים מלאס ווגאס, ולאחר שזו התפרקה בשנת 2000, חתם בחברת התקליטים "קולומביה רקורדס" בה החל להקליט את אלבום הבכורה שלו, אבל הוא הודח מחברת התקליטים לפני שאפילו הספיק להוציא את האלבום. מה שהיה אמור להיות סינגל הבכורה שלו "That Girl", יצא בסופו של דבר כסינגל על ידי זמר ה-R&B האמריקאי המצליח מרכוס יוסטון, ששמע את השיר בביצועו של ני-יו והתלהב ממנו. יוסטון הוציא את השיר כסינגל ב-2003 מתוך אלבומו "MH". השחרור של השיר הזה הוביל את ני-יו להיות כותב שירים מוצלח. בשנתיים הבאות המשיך ני-יו לכתוב שירים לאמנים כמו- טדרה מוזס ויאנגסטאון, אבל העבודה איתם הרחיקה את ני-יו מהמיינסטרים. ני-יו אף כתב שירים ל-מארי ג'יי בלידג', B2K, ומיוזיק סולצ'איד. הפריצה של ני-יו בתור כותב הייתה ב-2004 כשהוא כתב לזמר ה-R&B מאריו את להיטו "Let Me Love You" שכבש את המקום הראשון בארצות הברית. מאוחר יותר, אחרי שהרשים את אנשי "Def Jam", הוא הוחתם בחברת התקליטים על ידי הבוס- ג'יי זי. זוכה העונה העשירית של The Masked Singer u.s.a בשנת 2007 שיחק בדרמה המוזיקלית "אחוות הריקודים" בכיכובו של כריס בראון. בשנת 2011 שיחק בסרט "פלישה עולמית: קרב לוס אנג'לס", מותחן מדע בדיוני בכיכובם של ארון אקהרט ומישל רודריגז. בשנת 2012 שיחק בסרט "מעשים טובים" בכיכובם של טיילר פרי וטנדי ניוטון. בשנת 2015 שיחק בסרט הטלוויזיה "שארקנדו 3: אוי, אלוהים לא!", השלישי בסדרת סרטי "שארקנדו". ב-2016 שיחק ל-2 פרקים בסדרה "מינדי" בכיכובה של מינדי קלינג. ב-2018 החל לשחק בסדרת הרשת "סטפ אפ" בתפקיד סייג' אודום. בשנת 2006 הוציא ני-יו את אלבום הבכורה שלו "In My Own Words" שהגיע למקום ה-1 בארצות הברית ולמקום ה-14 בבריטניה. מן האלבום יצאו 4 סינגלים- "Stay", "So Sick", "When You're Mad" ו-"Sexy Love". האלבום מכר ברחבי העולם כ-2 מיליון עותקים. בשנת 2007 הוציא ני-יו את אלבומו השני "Because Of You" שהגיע למקום ה-1 בארצות הברית ולמקום ה-6 בבריטניה. מן האלבום יצאו 4 סינגלים- "Because Of You", "Do You", "Can We Chill" ו-"Go On Girl". האלבום מכר ברחבי העולם כ-מיליון וחצי עותקים. בשנת 2008 הוציא ני-יו את אלבומו השלישי "Year Of The Gentleman" שהגיע למקום ה-2 בארצות הברית ולמקום ה-2 בבריטניה. מן האלבום יצאו 4 סינגלים- "Closer", "Miss Independent", "Mad" ו-"Part Of The List". האלבום מכר ברחבי העולם כ-2 מיליון עותקים. בשנת 2010 הוציא ני-יו את אלבומו הרביעי "Libra Scale" שהגיע למקום ה-9 בארצות הברית ולמקום ה-11 בבריטניה. מן האלבום יצאו 3 סינגלים- "Beautiful Monster", "Champagne Life" ו-"One In A Million". ני-יו עבד על אלבומו החמישי "The Cracks In Mr Perfect" ששוחרר במהלך 2012. סינגל פרומו ראשון ששוחרר מהאלבום ב--15 בנובמבר 2011 הוא שיתוף הפעולה עם טריי סונגז וטי פיין בשיר The Way You Move. שם האלבום בסופו של דבר שונה ל-"R.E.D" והסינגל הראשון והמוביל מהאלבום הוא "Lazy Love". האלבום יצא לאור ב-6 בנובמבר 2012. 2006- In My Own Words 2007- Because of You 2008- Year of the Gentleman 2009- Ne-Yo: The Collection 2010- Libra Scale 2012- R.E.D מדיה וקבצים בנושא ני-יו בוויקישיתוף אתר האינטרנט הרשמי של ני-יו ני-יו, ברשת החברתית פייסבוק ני-יו, ברשת החברתית אקס (טוויטר) ני-יו, ברשת החברתית אינסטגרם ני-יו, ברשת החברתית טיקטוק ני-יו, סרטונים בערוץ היוטיוב ני-יו, במסד הנתונים הקולנועיים IMDb (באנגלית) ני-יו, באתר Rotten Tomatoes (באנגלית) ני-יו, באתר אפל מיוזיק (באנגלית) ני-יו, באתר ספוטיפיי ני-יו, באתר סאונדקלאוד (באנגלית) ני-יו, באתר Last.fm (באנגלית) ני-יו, באתר AllMusic (באנגלית) ני-יו, באתר MusicBrainz (באנגלית) ני-יו, באתר דיזר ני-יו, באתר Yandex.Music (ברוסית) ני-יו, באתר Discogs (באנגלית) ני-יו, באתר Songkick (באנגלית) ני-יו, באתר בילבורד (באנגלית) ני-יו, באתר טיידל (באנגלית) מילים לשירים של ני-יו(הקישור אינו פעיל) עינב שיף‏, האחד: על המוזיקאי Ne-Yo, באתר וואלה, 5 בנובמבר 2010 Ne-Yo, Contactmusic.com